钦定古今图书集成/理学汇编/经籍典/第084卷 > 王申子周易辑说 > 《问太元潜虚直日之说》
## 钦定古今图书集成/理学汇编/经籍典/第084卷 > 王申子周易辑说 > 《问太元潜虚直日之说》

曰：“愚尝谓太元准《易》，《潜虚》拟元，得《易》之馀而不见《易》
道之大，谓此类也。何也？《易》以乾坤二篇之策三百有
六十，当周天之度，以归馀象闰正其赢缩，以见《易》道
之变化，即天道之流行，初不以是拟其度而推测之
也。后之说者，有以一卦直六日七分，而坎、离、震、兑四
正卦各守其方。至太元则直以一首管九赞，每一首”
直四日半，以二赞管八策当一日，以二万六千二百
四十四策当三百六十四日半。又设踦赢二赞，踦赞
当一日四之二，赢赞当一日四之一，以当周天三百
六十五度四分度之一，而无赢缩。至《潜虚拟元》，则遂
以冬至之气起于元，转而周天三百六十四变，一变
主一日，乃授于馀而终之以一行当七日；元齐当半，
馀当馀分，以合周天之度，是四圣人之《易》，止为历数
之书耳。